Omkring 1670 ble kirkestedet Ås igjen tatt i bruk. Sokneprest Knut Sevaldsen Bang lot bygge en ny kirke på stedet. Tidlig på 1700-tallet ble kirken påbygd med to vinger og fikk da korsformet grunnplan. Kirka forfalt på grunn av dårlig vedlikehold, og i 1780-åra ble den revet. Bevart altertavle og prekestol fra 1600-tallet tilskrives sokneprest Bang. De ble flyttet over i den nye kirka i 1789, og reddet da den brant i 1915.